Súradnice: 43°41′16″S 7°20′3″V﻿ / ﻿43,68778°S 7,33417°V﻿ / 43.68778; 7.33417

**Saint-Jean-Cap-Ferrat** (franc. výslovnosť [sɛ̃ ʒɑ̃ kap fɛʁa], tal. San Giovanni Capo Ferrato) je francúzska obec v departemente Alpes-Maritimes a regióne Provence-Alpes-Côte d’Azur na juhovýchode Francúzska. Je situovaná na polostrove blízko Beaulieu-sur-Mer a Villefranche-sur-Mer v zálive Cap-Ferrat. Subtropická klíma a pokoj z nej urobili turistickú destináciu vyšších vrstiev spoločnosti. Obec žije hlavne z turistického ruchu. Hromadná doprava osôb sa uskutočňuje autobusovou linkou. 14 km od obce, v Nice, sa nachádza letisko.

Poloha
------

Obec má rozlohu 2,48 km². Najvyšší bod je položený 143 m n. m. a najnižší bod 0 m n. m.

Dejiny
------

Starý názov Saint-Jean-Cap-Ferrat bol Anao. Obec bola obývaná Ligúrčanmi, potom Lombarďanmi okolo 575. 

Na začiatku stredoveku v 8. storočí ju dobyli Saracéni. Odišli v 11. storočí.

V 1388 v dôsledku dedičstva patrila grófstvu Nice, no znovu pripadla vojvodstvu Savojsko. Obec bola opevnená počas savojskej vlády. 

V roku 1561 za panovania vojvodu Emmanuela-Philiberta Savojského bola postavená pevnosť Saint-Hospice. 

V roku 1706 bola dobytá a zničená vojvodom z Berwicku pri príležitosti dobytia Nice Francúzskom.

Saint-Jean sa stal viackrát francúzskym územím medzi 1720 – 1820. Nakoniec bol pripojený k Francúzsku v roku 1860 spolu s grófstvom Nice. 

V 1904 bola obec oddelená od Villefranche-sur-Mer a stala sa samostatnou obcou. 

V roku 1907 bola pomenovaná ako Saint-Jean-Cap-Ferrat z predošlého názvu Saint-Jean-sur-Mer.

Aktuálne je jednou z hlavných rezidenčných miest v Côte d’Azur s mnohými luxusnými nehnuteľnosťami.

Historické a moderné objekty
----------------------------

Botanická záhrada, Zoologická záhrada, maják, stredoveké opevnenie, Villa Ephrussi Beatrice Rotschildovej, kostol Saint-Jean-Baptiste, luxusný hotel Grand Hôtel du Cap-Ferrat v prostredí krásnej záhrady.

Obyvateľstvo
------------

Počet obyvateľov obce je 2 014 (2011).

Nasledujúci graf zobrazuje vývoj počtu obyvateľov v obci.

Zdroje: INSEE

Známe osobnosti
---------------

* Leopold II. Belgický, kráľ
* Béatrice Ephrussi de Rotschild
* Charlie Chaplin
* Rainier III. monacké knieža
* David Niven, herec
* Somerset Maugham, britský spisovateľ
* Jean Cocteau, spisovateľ
* Isadora Duncanová
* Winston Churchill, premiér UK
* Paul Allen – spoluzakladateľ Microsoftu
* Raymond Barre
* Romy Schneider

Referencie
----------

1. ↑   *Répertoire Géographique des Communes* [online]. Institut national de l'information géographique et forestière (IGN). Dostupné online. (po francúzsky)
2. ↑  Populations légales 2009 [online] Institut national de la statistique et des études économiques (Insee). Dostupné online. (po francúzsky)
3. ↑  Résultat du recensement de la population 2008 [online] Institut national de la statistique et des études économiques (Insee). Dostupné online. (po francúzsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Saint-Jean-Cap-Ferrat**

Pozri aj
--------

* Zoznam obcí departementu Alpes-Maritimes

Zdroj
-----


|  |  |
| --- | --- |
| Portal | Francúzsky portál |

* *Tento článok je čiastočný alebo úplný preklad článku Saint-Jean-Cap-Ferrat na francúzskej Wikipédii.*

Autoritné údaje: * BnF: 11969617n
* GND: 4691034-7
* LCCN: n81101039
* NK ČR: ge403250
* VIAF: 145428015
* WorldCat: lccn-n81101039